EGYÜTTMŰKÖDÉSI MEGÁLLAPODÁS

mely a Nagy Sportágválasztó – A SPORT NAPJAI rendezvényen történő sportági megjelenésre vonatkozik.

Szerződő felek:

**Szervező**

Név: **Nagy Sportágválasztó, BBU Nonprofit Kft.**

Képviselő: Varró Barbara ügyvezető

Cím:Nagy Sportágválasztó, BBU Nonprofit Kft.: 1106 Bp., Maglódi út 12/b.

Levelezési cím: 1106 Budapest, Maglódi út 12/b.

Webcím: www.sportagvalaszto.hu

Kapcsolat:

E-mail: info@sportagvalaszto.hu

továbbiakban, mint „**Szervező”.**

**Sportág**

Sportág neve:

Delegáló sportszövetség neve:

Képviselője (titulusa):

Szövetség/egyesület címe:

Telefon:

Webcím:

**Sportág megjelenéséért felelős kapcsolattartó neve, titulusa:**

Telefon:

E-mail:

továbbiakban, mint „**Sportág”.**

**Rendezvény időpontja: Budapesti Nagy Sportágválasztó – A SPORT NAPJAI**

**2023. május 26-27. (péntek, szombat)**

**Nyitvatartás:** 9:00-17:00 között

**Rendezvény helyszíne:** Merkapt Maraton Sportközpont, 1106 Budapest, Maglódi út 12/A.

**Sportágként jelentkezem a májusi Budapesti Nagy Sportágválasztóra**

Jelen együttműködési megállapodás aláírásával a fent megjelölt sportági szövetség/egyesület vállalja a rendezvényen való részvételt, a Szervező pedig vállalja, hogy megjelenési lehetőséget biztosít a Sportág számára a rendezvény alább részletezett technikai és részvételi szabályzatának megfelelően.

A megállapodás aláírásával a sportág elfogadja a jelen szerződésben foglalt részvételi szabályokat.

**A rendezvény technikai részletei, részvételi szabályzata**

**A rendezvényt kedvezőtlen időjárás esetén is megtartjuk. Szélsőséges időjárás esetén a rendezvény elmaradásáról, a szervezők a rendezvényt megelőző napon 18 óráig, a www.sportagvalaszto.hu weboldalon informálják a résztvevőket!**

1. **Bepakolás időpontja és bejárat:**

Autóval területre behajtás: X. Budapest, Algyógyi utca 8. szám felől az alábbi időpontokban lehetséges:

Budapesti Nagy Sportágválasztó esetén **2023. május 25-én, csütörtökön**, 8:00-18:00 között.

**A rendezvény első, pénteki napján 7:00 – 8:15 óra között kell a megjelenő sportágak képviselőinek véglegesen berendezni a sportági helyszínüket.** A több mint 100 sportág színvonalas és biztonságos helyszíneinek kialakítása és az eddigi évek tapasztalatai miatt **fontos a megadott időkorlát betartása.**

**Pénteken 8:15-ig a gépjárműveknek el kell hagyniuk a területet.**

1. **A Nagy Sportágválasztón való díjmentes megjelenést a szervezők olyan sportágak részére tudják biztosítani, akik vállalni tudják, hogy a rendezvény mindkét napján, a kezdési és zárási időpontot betartva vesznek részt (9:00-17:00 óra között)**. Egy-egy sportág folyamatos jelenléte több egyesület részvételével is megoldható.

A szervezők kérik a sportági képviseleteket, hogy rendelkezzenek a helyszínen egyesületi címlistával, szóróanyaggal a komplex tájékoztatás érdekében. A rendezvényre Budapest szinte minden kerületéből, illetve Pest megyéből is érkeznek látogatók, így az érdeklődők megfelelő tájékoztatása (milyen helyszíneken lehet gyakorolni az adott sportágat a későbbiekben) a toborzás hatékonysága szempontjából a sportágak elemi érdeke.

A szervező Nagy Sportágválasztó, BBU Nonprofit Kft. jelentős mértékű emberi és anyagi ráfordítással teremti meg a rendezvény infrastrukturális hátterét, illetve reklámozását a közönség bevonzása érdekében, mindezen költségekből, tekintettel a rendezvény céljára és non-profit mivoltára, nem terhel át költséget a megjelenő sportágakra.

A sportágak részére a megjelenés díjmentes, azonban **a nyitvatartási idő be nem tartása,** illetve a részvételi szabályzat megszegése **esetén a sportági szövetség/egyesület 50 000 Ft, azaz Ötvenezer forint kötbért köteles fizetni a szervezőnek**, mivel a behirdetettekkel ellentétes sportági megjelenés a közönség számára csalódást, a rendezvény szempontjából hitelrontást eredményez.

1. A szervezők sportáganként igény szerint 1 db (8 személyes) sörpad-garnitúrát (1 asztal+2 pad), illetve 1 db 3x3 vagy 6x3 méteres pavilonsátrat is díjmentesen biztosítanak. A sörpad-garnitúrák a sportági helyszínen kerülnek elhelyezésre és a helyszín elfoglalásakor kerül általatok felállításra. A rendezvény végeztével a sörpad garnitúrát összecsukott állapotában a pavilon sátor alatt kérnénk hagyni. Egyéb felszerelésekről a sportágaknak maguknak kell gondoskodniuk.
2. A sportágak részére **áramforrás**t, áramellátást a szervezők díjmentesen tudnak biztosítani, ennek igényét előzetesen kell jelezni a jelentkezési lapon. **Hosszabbítóról és elosztóról (javasolt méret: min. 40 méter) a sportágaknak maguknak kell gondoskodniuk.**
3. Az egyes sportágak sportfelszereléseit a csütörtöki bepakolástól szombat reggelig biztonsági szolgálattal védett, zárt helyen a szervezők megőrizik. (A zárt helyre történő ki és bepakolásról a sportágaknak maguknak kell gondoskodni.)
4. A szervezők az egyes sportágakhoz regionális felosztásban NSV (Nagy Sportágválasztó)–szervezőket, sportági felelősöket rendelnek a gördülékenyebb kapcsolattartás érdekében. A sportágakhoz tartozó NSV-szervezők személyéről, elérhetőségéről a szervezők értesítik a sportágakat. A szervezők kérik a sportágakat, hogy minden felmerülő problémájukkal, kérésükkel elsődlegesen a hozzájuk rendelt NSV-szervezőt, sportági felelőst keressék meg, aki felhatalmazott a további intézkedésre.
5. **A közönség a sporteszközöket, sportági felszereléseket, sportágakat saját felelősségére próbálja ki,** de a látogatók biztonsága érdekében a sportági helyszíneken a sportági vezetőknek és sportági képviselőknek minden tőlük telhetőt meg kell tenniük, hogy **a kipróbálás balesetmentes és veszélytelen legyen.A biztonságos helyszínkialakítást a szervezőknek és a sportágaknak szem előtt kell tartaniuk. Erről a szervezők minden sportági helyszínen figyelemfelhívó táblát helyeznek el.**

A sportágak felelőségi körébe tartozik, hogy az egyes sporteszközöket és sportágakat csak felügyelettel, szakmai utasítások alapján használhatja, próbálhatja ki a közönség. A sportági helyszínt a rendezvény ideje alatt felügyelet nélkül hagyni tilos!

1. A sportpályán öltözők, zuhanyzók, mobil és épületen belüli WC-k a sportágak rendelkezésére állnak.
2. A sportági képviselők italfogyasztásához a szervezők igyekeznek segítséget nyújtani.
3. Az egyes sportági helyszínek számára szemeteszsákokat a szervezők biztosítanak, a szervezők kérik az adott sportági helyszín tisztántartására a sportágak ügyeljenek, erre hívják fel a közönség figyelmét is.
4. Az adott sportág könnyű megtalálhatósága érdekében a látogatók részére kinyomtatott térképeken a szervezők feltüntetik a sportág nevét, elhelyezkedését, a konkrét sportági helyszínen feltünteti a sportág nevét.
5. A sportágaknak a helyszínen lehetőségük van, (rendezvényünk egyik célja ez),szorosan a sportágukhoz kötődő, nem kereskedelmi célú szórólaposztásra, toborzásra az érdeklődők körében.
6. Amennyiben valamilyen érdekes esemény történik az adott sportágnál, a szervezők igyekeznek erre hangosbemondón külön felhívni rá a közönség figyelmét, ennek előzetes jelzése szükséges a szervezők felé.
7. A rendezvényen színpad is felállításra kerül**.**A szervezők várják azon sportágak jelentkezését, akiknek bemutatója alkalmas a színpadi fellépésre, hogy a színpadi programot előre összeállíthassák, a bemutatók témáját és időpontját a nézők számára behirdethessék.
8. A sportágak rendezvényen történő megjelenésükkel kapcsolatos híreit a szervezők a rendezvény honlapján megjelentetik.

A honlap látogatottsága a rendezvény kampányidőszakában rendkívül magas (az előző rendezvényekből kiindulva) több tízezres látogatói számra lehet számítani.

1. A szervezők az egyes sportágakról rövid, a sportágat bemutató leírást (kb. 2000 karakter) a [www.sportagvalaszto.hu](http://www.sportagvalaszto.hu) honlapon megjelenítik.
2. A rendezvényt a szervezők propagálják, mind az elektronikus (TV, rádió, Internet), mind a nyomtatott sajtóban, azokkal folyamatosan kapcsolatot tartanak, tájékoztatják azokat beharangozók, illetve utóértékelések formájában, hirdetéseket, tájékozatókat helyeznek el, így a rendezvényen résztvevő sportágak is rendkívüli figyelmet kaphatnak. A szervezők több média megállapodást, együttműködést kötöttek, kötnek, mely a sportágak számára is további megjelenési lehetőségeket, sajtónyilvánosságot biztosít.
3. A sportágaknak lehetőségük van a helyszínen megjelenő sajtó képviselői részére a közvetlen nyilatkozattételre, riportadásra, sportáguk népszerűsítésére.
4. A szervezők kérik a rendezvényen részt vevő szövetségeket/egyesületeket, hogy sportáguk népszerűsítése érdekében tartsanak rövid bemutatókat, nyílt edzéseket lehetőség szerint a közönség minél aktívabb bevonásával.
5. A szervezők kérik a sportágakat, hogy saját neves képviselőiket hívják meg a rendezvényre, a közönség a média odavonzása érdekében. A neves sportszemélyiségek megjelenését a szervezők meghirdetik a rendezvény honlapján és tájékoztatják a sajtó képviselőit.
6. A szervezők kérik a sportágakat, hogy lehetőségeikhez képest, saját csatornáikon keresztül népszerűsítsék a rendezvényt (pl. egyesületi iroda, weboldal), a szervezők által biztosított információs anyagok alapján (plakát, szóróanyag, stb.).
7. Jelen megállapodást aláíró delegáló szövetség, illetve a megjelenésért felelős sportági vezető a fentiekben leírt szabályzatról, technikai részletekről, illetve a rendezvény szervezésénél időközben tudomására jutó további információkról köteles tájékoztatást adni a helyszínen megjelenő sportági, egyesületi, ill. egyéb képviselőknek.